**Til heimini í miðdeild!**

Komandi skúlaár fara vit undir eina royndarverkætlan, ið skal stimbra *talgildu fatanina* hjá næmingunum í miðdeild.

Tá næmingar koma í miðdeild, megna teir grundleggjandi førleikarnar at lesa, skriva og rokna.

Hesir og aðrir nýggir førleikar verða framhaldandi mentir næstu skúlaárini.

Men, - okkara samfelag gerst meira og meira talgilt, og okkara uppgáva er at menna næmingarnar til broytta veruleikan.

Vit hava tí í hyggju at gera eina roynd við eini lærugrein, sum eitur **“Tøknilig fatan”**, og sum skal eggja til at skapa og skilja tøkni.

Í hesum liggur at menna eina fatan av, hvørjir møguleikar eru í tøknini, og hvørjar broytingar tøknin kann gera í framtíðarsamfelagnum. Tey kunnu læra at forrita og gerast tøkniligir skaparar heldur enn bara brúkarar.

Í hesum liggur eisini tann kreativi parturin, sum er at skapa og menna tilfar í einum tøkniligum heimi uttan mørk!

Hetta verður skipað soleiðis: *Tríggir lærarar fara at undirvísa frá kl. 12.45 til kl. 14.25 hósdag í floksstigunum 4. fl. - 6. fl.*

Tilboðið er til næmingar í miðdeild, sum eru áhugaðir í at menna sínar tøkniligu førleikar.

Ætlanin er næstu árini at halda áfram við at menna nevnda tilboð.

Tey, sum eru áhugað, kunnu tekna seg við at foreldur skráseta næmingin inni á okkara heimasíðu ovast í høgra horni.

<https://forms.office.com/Pages/ResponsePage.aspx?id=TWbUsi8C20e3cWLMLmUxRxA_l4eunGFMinrUIzQWKmhUQ0s5WDNYVDVaN0VFS1dPRVFHMDhaSEdZOS4u>

Vinarliga

Marjun Holm